ATH ! Vegna veðurs verða tónleikarnir sem áttu að vera í kvöld , þriðjudag 10. desember fluttir til 19. desember kl. 20 . Að venju verða Sætabrauðsdrengirnir með jólatónleika í Salnum í Kópavogi . Að þessu sinni verða tónleikar þ. 8 , 9 , 11 og 19. desember kl. 20:00 . Þeir sem hafa verið á tónleikum drengjanna hafa orðið vitni að frábærum flutningi enda hafa þessir söngvarar verið meðal okkar bestu og þekktustu listamanna um árabil . Áheyrendur vita einnig að þótt hátíðleikinn og gæðin séu í fyrirrúmi þá er stutt í grínið og gamanið . Tónlistin er fengin víða að en Halldór Smárason píanóleikari hefur útsett megnið af tónlistinni sem flutt verður af einstöku listfengi .